Γεγονότα Αυγούστου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Αύγουστο του 2013, συνοδευόμενα από τις πηγές μέσω των οποίων μεταδόθηκαν. 

## 1η Αυγούστου
;Νόμος και έγκλημα
*Συλλαμβάνονται στην Ελλάδα 8 άτομα που φέρονται να αποπειράθηκαν να εισάγουν παράνομα όπλα προς την Τουρκία. (IANS μέσω Vancouver Desi) 
*Οι αμερικανικές πολιτείες της Μινεσότα και του Ρόουντ Άιλαντ αρχίζουν την έκδοση αδειών γάμου για ζευγάρια ομοφυλοφίλων. (MSNBC)
*Η Ευτέρπη Κουτζαμάνη γίνεται η πρώτη γυναίκα που διορίζεται εισαγγελέας του Αρείου Πάγου. (enet.gr)
*Νομιμοποιείται η χρήση μαριχουάνας στην Ουρουγουάη για ιατρική χρήση, με τον περιορισμό της νόμιμης αγοράς στους Ουρουγουανούς που ζουν στη χώρα. (NY Times)
*Σε ισόβια κάθειρξη και επιπλέον φυλάκιση 1000 ετών καταδικάζεται ο Αριέλ Κάστρο για την απαγωγή και την ομηρεία 3 γυναικών στο Κλίβελαντ του Οχάιο επί μία δεκαετία. (ABC News Australia)
*Επιβεβαιώνεται από το Ανώτατο Δικαστήριο της Ιταλίας η ποινή μονοετούς φυλάκισης στον πρώην πρωθυπουργό Σίλβιο Μπερλουσκόνι για υπόθεση φοροδιαφυγής. (Al-Jazeera μέσω Yahoo!)

;Διεθνείς σχέσεις
*Παραχωρείται πολιτικό άσυλο από τη Ρωσία για 1 έτος στον Αμερικανό πληροφοριοδότη Έντουαρντ Σνόουντεν. (RT) (CNN)

;Πολιτική και εκλογές
*Ο πρωθυπουργός του Τουβαλού, Γουίλι Τελάβι, απομακρύνεται από την εξουσία από το γενικό κυβερνήτη Ιάκομπα Ιταλέλι, έπειτα από κατηγορίες ότι επιχείρησε να αντικαταστήσει τον Ιταλέλι. Υπηρεσιακός πρωθυπουργός διορίζεται ο Ενέλε Σοποάγκα. (Islands Business)
*Το κυβερνών κόμμα του γηραιού προέδρου Ρόμπερτ Μουγκάμπε αξιώνει τη νίκη στις χθεσινές γενικές εκλογές στη Ζιμπάμπουε, τη στιγμή που η Αντιπολίτευση καταγγέλλει "εκτεταμένη νοθεία". (News Limited) 

## 2 Αυγούστου
;Πόλεμος και επιθέσεις
*Από έκρηξη σε αποθήκη πυρομαχικών στην πόλη Χομς στη Συρία, σκοτώνονται τουλάχιστον 40 άτομα και πολλά άλλα τραυματίζονται σοβαρά. (Sentinel Source)

;Καταστροφές και δυστυχήματα
*Σε φυλάκιση 5 ετών καταδικάζονται από το Μόνιμο Κακουργιοδικείο Λάρνακας ο πρώην υπουργός Άμυνας της Κύπρου Κώστας Παπακώστας και σε δύο χρόνια άλλοι 3 κατηγορούμενοι για την έκρηξη στη ναυτική βάση "Ευάγγελος Φλωράκης" τον Ιούλιο του 2011 που είχε ως αποτέλεσμα το θάνατο 13 ανθρώπων και τον τραυματισμό άλλων 62. (enet.gr)

;Αθλητισμός και χόμπι
*Ο 35χρονος Αμερικανός μουσικός Μπεν Φρίμπεργκ γίνεται ο πρώτος άνθρωπος που κωπηλατεί σε όρθια στάση την απόσταση 177 χλμ από την Κούβα έως τις ακτές των ΗΠΑ σε χρόνο 28 ώρες. (kathimerini.gr)

;Πολιτική και εκλογές
*Η εφορευτική επιτροπή της Ζιμπάμπουε ανακοινώνει ότι το κόμμα ZANU-PF κέρδισε 142 έδρες επί συνόλου 210 εδρών στο Κοινοβούλιο έπειτα από τις πρόσφατες γενικές εκλογές. (BBC)
*Η Σαμάνθα Πάουερ ορκίζεται ενώπιον του αντιπροέδρου Τζο Μπάιντεν ως η νέα πρεσβευτής των ΗΠΑ στα Ηνωμένα Έθνη. (''Wall Street Journal'') 
*Γίνεται γνωστό ότι σε δεύτερο γύρο στις 11 Αυγούστου θα αναμετρηθούν οι δύο νικητές του πρώτου γύρου των προεδρικών εκλογών στο Μάλι, Ιμπραΐμ Μπουμπακάρ Κεϊτά και Σουμάιλα Σισέ. (Reuters) 

## 3 Αυγούστου
;Πόλεμος και επιθέσεις
*Σε βομβιστική επίθεση αυτοκτονίας κοντά στο ινδικό προξενείο της πόλης Τζαλαλαμπάντ του Αφγανιστάν σκοτώνονται 9 παιδιά.
(CNN)

;Πολιτική και εκλογές
*Ο Χασάν Ρουχανί ορκίζεται πρόεδρος του Ιράν. (BBC)
(theGuardian) (CNN) 
*Ο Ρόμπερτ Μουγκάμπε ανακηρύσσεται νικητής των αμφιλεγόμενων προεδρικών εκλογών με ποσοστό 61%.(AFP μέσω News24)
**Ο υποψήφιος της αντιπολίτευσης, Μόργκαν Τσβανγκιράι, υπόσχεται να προσβάλλει το αποτέλεσμα νομικώς και να αρνηθεί τη συνεργασία του κόμματος MDC-T με το κόμμα Zanu-PF του Μουγκάμπε. (The Independent) 
**Παραιτείται ένα μέλος της εφορευτικής επιτροπής, επικαλούμενο τον τρόπο διεξαγωγής της εκλογικής διαδικασίας στη Ζιμπάμπουε. (AllAfrica)

;Νόμος και έγκλημα
*Δικαστήριο στη Βραζιλία καταδικάζει σε φυλάκιση 624 ετών 25 αστυνομικούς για την ομαδική σφαγή στη φυλακή Καραντίρου του Σάο Πάολο, το 1992, κατά την οποία 111 τρόφιμοι σκοτώθηκαν. Η αστυνομία είχε εισβάλει στην εν λόγω φυλακή με προορισμό να καταστείλει την εξέγερση και κρίθηκε ένοχη για τη δολοφονία 52 κρατουμένων. (Καθημερινή)

## 4 Αυγούστου
;Πόλεμος και επιθέσεις
*Διεθνή κλεισίματα πρεσβειών:
**Οι ΗΠΑ κλείνουν 22 πρεσβείες τους στη Μέση Ανατολή και στη Βόρεια Αφρική εξαιτίας πληροφοριών από μυστικές υπηρεσίες για επικείμενη επίθεση της Αλ Κάιντα.(CNN)
**Ο Καναδάς κλείνει την πρεσβεία του στο Μπανγκλαντές εν μέσω απειλών για τρομοκρατικές ενέργειες. (Toronto Sun)
**Η Βρετανία, η Γαλλία και η Γερμανία κλείνουν επίσης τις πρεσβείες τους στην Υεμένη εξαιτίας παρόμοιων φόβων. (BBC)

;Πολιτική και εκλογές
*Ο πρόεδρος της Νότιας Αφρικής, Τζέικομπ Ζούμα αναγνωρίζει την εκλογική νίκη του Ρόμπερτ Μουγκάμπε στις προεδρικές εκλογές της Ζιμπάμπουε, παρά τις αμφιβολίες της Δύσης και των καταγγελιών για εκτεταμένη νοθεία από την Αντιπολίτευση. (Καθημερινή)
*Στο Ιράν αναλαμβάνει επίσημα καθήκοντα ο νέος πρόεδρος Χασάν Ρουχανί με τελετή στο Κοινοβούλιο. (Aljazeera)
*Επιβεβαιώνεται ότι ομοσπονδιακές εκλογές στην Αυστραλία θα διεξαχθούν στις 7 Σεπτεμβρίου. (''The Age'')

## 5 Αυγούστου
;Πολιτική και εκλογές
*Σε βαριές ποινές καταδικάζονται από το 13ο Κακουργιοδικείο της Κωνσταντινούπολης, πολλοί απόστρατοι αξιωματικοί, δημοσιογράφοι και μέλη της ακαδημαϊκής κοινότητας, για την υπόθεση "Εργκενεκόν", που αφορούσε σχέδιο για ανατροπή της κυβέρνησης. Ανάμεσα στους καταδικασθέντες είναι και ο πρώην αρχηγός των ενόπλων δυνάμεων στρατηγός ε.α. Ιλκέρ Μπάσμπουγ.(Έθνος)
*Ο Ενέλε Σοποάγκα ορκίζεται πρωθυπουργός του Τουβαλού ενώπιον του γενικού κυβερνήτη Ιάκομπα Ιταλέλι έπειτα από την επικράτησή του σε μυστική ψηφοφορία στο Κοινοβούλιο. (Radio Australia)

;Επιστήμη και τεχνολογία
*Παρασκευάζεται και καταναλώνεται στο Λονδίνο το πρώτο μπιφτέκι που παρασκευάστηκε in vitro. Το χάμπουργκερ ήταν από κρέας καλλιεργημένο σε επιστημονικό εργαστήριο με βλαστοκύτταρα από αγελάδα. (Ημερησία)
*Η Ιαπωνία εκτοξεύει (με τον μη επανδρωμένο πύραυλο Η-2Β) το πρώτο ρομπότ στον κόσμο που μιλάει, ονόματι Κιρόμπο, με προορισμό τον Διεθνή Διαστημικό Σταθμό (Ελευθεροτυπία)

## 6 Αυγούστου
;Πόλεμος και επιθέσεις
*Σε συμπλοκές ανάμεσα σε συμμορίες ναρκωτικών στην Ονδούρα σκοτώνονται 10 άτομα. (BBC)
*Σε βομβιστικές επιθέσεις κοντά σε αγορές στη Βαγδάτη του Ιράκ σκοτώνονται 25 άνθρωποι και άλλοι 60 τραυματίζονται. (Reuters) 

;Καταστροφές και δυστυχήματα
*Από έκρηξη αερίου σε πολυκατοικία σκοτώνονται 5 άτομα και δεκάδες άλλα τραυματίζονται στην πόλη Ροσάριο της Αργεντινής. (''USA Today'')

;Νόμος και έγκλημα
*Εκτελείται με θανατηφόρα ένεση ο ηλικίας 27 ετών Νγκουγέν Ανχ Τουάν στο Ανόι, σηματοδοτώντας την πρώτη τέτοια εκτέλεση στην ασιατική χώρα, όπου εφαρμόζεται η θανατική ποινή. (Vietnamnet) 

;Πολιτική και εκλογές
*Αναστέλλεται η ισχύς της Συντακτικής Συνέλευσης στην Τυνησία μέχρις ότου η υπό την ηγεσία των ισλαμιστών κυβέρνηση και η αντιπολίτευση ξεκινήσουν συνομιλίες με σκοπό την επίλυση της πολιτικής κρίσης. (BBC)
*Ο βασιλιάς Αμπντουλάχ της Σαουδικής Αραβίας διορίζει υφυπουργό Άμυνας τον πρίγκιπα Σουλτάν μπιν Σαλμάν Αλ Σαούντ. (''Jerusalem Post'')

## 7 Αυγούστου
;Πόλεμος και επιθέσεις
*Σε επίθεση με βόμβα που γίνεται σε αγορά του Καράτσι του Πακιστάν, σκοτώνονται 11 άτομα, εκ των οποίων πολλοί ήταν έφηβοι. (Reuters) 

;Καταστροφές
*Μεγάλη πυρκαγιά ξέσπασε στο Διεθνές Αεροδρόμιο Γιόμο Κενυάτα στην πρωτεύουσα Ναϊρόμπι στην Κένυα. (BBC)

;Πολιτική
*Ο πρωθυπουργός της Τσεχίας Γίρι Ρούσνοκ ανακοινώνει την παραίτηση της υπηρεσιακής του κυβέρνησης μετά την ήττα σε συζήτηση πρότασης μομφής στο Κοινοβούλιο. (''China Daily'')
*Παραιτείται ο υπουργός Θησαυροφυλακίου Ζοακίμ Παΐς Ζόρζε εν μέσω αναφορών στα ΜΜΕ και στην αντιπολίτευση για τον αμφιλεγόμενο ρόλο του υπουργού στην Citigroup. (Reuters) 

## 8 Αυγούστου
;Πόλεμος και επιθέσεις
*Σε βομβιστική επίθεση αυτοκτονία στην πόλη Κουέτα του Πακιστάν σκοτώνονται τουλάχιστον 28 άτομα. (BBC)
*Στρατεύματα της Αφρικανικής Ένωσης σκοτώνουν 24 μαχητές αποτρέποντας επίθεση που σχεδίαζαν οι τελευταίοι, μέλη της Αλ Σαμπαάμπ στην πόλη Αφμαντάου της Σομαλίας. (Xinhua)

;Διεθνείς σχέσεις
*Αίρονται οι κυρώσεις που είχαν επιβληθεί από την Ταϊβάν εναντίον των Φιλιππίνων μετά τη συγνώμη του προέδρου τους, Μπενίνιο Ακίνο, στην οικογένεια του Ταϊβανέζου ψαρά που πυροβολήθηκε θανάσιμα ενώ βρισκόταν σε διαφιλονικούμενη θαλάσσια ζώνη. (BBC)

;Νόμος και έγκλημα
*Από αμόκ ενόπλου στο Ντάλας του Τέξας, σκοτώνονται 4, τραυματίζονται άλλα 4 άτομα και ο ένοπλος τελικά συλλαμβάνεται. (CNN)

## 9 Αυγούστου
;Πόλεμος και επιθέσεις
*Ένοπλοι ανοίγουν πυρ σε ναό Σουνιτών στην πόλη Κουέτα του Πακιστάν, με αποτέλεσμα να σκοτωθούν τουλάχιστον 8 άτομα και άλλα 24 να τραυματιστούν.(Al Jazeera)

;Καταστροφές και δυστυχήματα
*Από συντριβή αεροσκάφους επάνω σε 2 σπίτια στο Ιστ Χέιβεν του Κονέκτικατ, αγνοούνται 3 άνθρωποι.
(NBC News)
*Από συντριβή μεταγωγικού αεροσκάφους της Αιθιοπίας που μετέφερε πολεμοφόδια για τα μέλη της ειρηνευτικής δύναμης που πολεμούν τους ισλαμιστές αντάρτες στη Σομαλία, σκοτώνονται 4 από τα συνολικά 6 μέλη του πληρώματος. (BBC News), (Xinhua)

;Νόμος και έγκλημα
*Ένας άντρας 31 ετών από τη Φλόριντα σκοτώνει τη σύζυγό του και δημοσιεύει τη φωτογραφία του πτώματός της συνοδευόμενη από την ομολογία του φόνου στο Facebook. Η φωτογραφία αφαιρείται και ο άντρας συλλαμβάνεται. (CNN)

;Πολιτική και εκλογές
*Ο πρόεδρος του Μπενίν Γιαγί Μπονί απολύει σύσσωμη την κυβέρνηση. (Reuters) 

## 10 Αυγούστου
;Καταστροφές και δυστυχήματα
*Το ηφαίστειο Παλουέχ εκρήγνυται στο νησί Παλουέ της Ινδονησίας, με αποτέλεσμα το θάνατο τουλάχιστον 6 ανθρώπων.
(BBC News), (AP)  
*Σε δυστύχημα με λεωφορείο στην πόλη Αλ Χοσεϊμά του Μαρόκου, σκοτώνονται τουλάχιστον 16 μέλη της Βασιλικής Φρουράς. (BBC News)

;Αθλητισμός
*Αρχίζει στο στάδιο Λουζνίκι της Μόσχας το παγκόσμιο πρωτάθλημα στίβου για το 2013. (Η Φωνή της Ρωσίας)

## 11 Αυγούστου
;Πόλεμος και επιθέσεις
*Ύποπτοι μαχητές της Αλ Κάιντα σκοτώνουν 5 στρατιώτες από την Υεμένη σε επίθεση στα νότια της χώρας. (BBC)
*Ο στρατός της Συρίας σκοτώνει στα περίχωρα της Λατάκια το Σαουδάραβα διοικητή της Αλ Κάιντα, Αμπού Μαλίκ αλ Σαχρί, ο οποίος είναι γνωστός και ως ο "Μπιν Λάντεν της Συρίας". (PressTV) 

;Καταστροφές και δυστυχήματα
*Πλημμύρες πλήττουν την επαρχία Καμπούλ του Αφγανιστάν, με αποτέλεσμα να σκοτωθούν 22 άτομα. (BBC)
*Σε δυστύχημα με λεωφορείο στη νότια Γαλλία σκοτώνονται 2 τουρίστες και άλλοι 30 τραυματίζονται. (Euro News) 

;Πολιτική και εκλογές
*Στις κάλπες για το δεύτερο γύρο των προεδρικών εκλογών προσέρχονται οι πολίτες στο Μάλι. (BBC)
*Διεξάγεται ο πρώτος γύρος των βουλευτικών εκλογών στην Αργεντινή για την ανανέωση της μισής Βουλής των Αντιπροσώπων και του ενός τρίτου της Γερουσίας. Ο δεύτερος γύρος θα διεξαχθεί στις 27 Οκτωβρίου. (''Buenos Aires Herald'') (''Wall Street Journal'')

;Αθλητισμός
*Ο Αμερικανός γκόλφερ Τζέισον Ντάφνερ κερδίζει το πρωτάθλημα PGA στο γκολφ για το έτος 2013, που διεξάγεται στο Πίτσφορντ της Νέας Υόρκης. (''The Australian'')
*Το Ιράν κατακτά το Ασιατικό πρωτάθλημα καλαθοσφαίρισης για το έτος 2013 επικρατώντας των Φιλιππίνων στον τελικό με 85-71. (Yahoo! Sports)

## 12 Αυγούστου
;Πόλεμος και επιθέσεις
*Ένοπλοι σκοτώνουν 30 άτομα στη βορειοανατολική Νιγηρία. (Reuters) 

;Διεθνείς σχέσεις
*Η Ινδία εκτοξεύει το πρώτο δικό της αεροπλανοφόρο, το *INS Vikrant*. (''The Times of India'')

;Πολιτική και εκλογές
*Ο Ιμπραΐμ Μπουμπακάρ Κεϊτά γίνεται ο νέος πρόεδρος του Μάλι, παρότι δεν έχουν ανακοινωθεί ακόμα τα επίσημα αποτελέσματα από το δεύτερο γύρο των προεδρικών εκλογών. Ο αντίπαλός του, Σουμάιλα Σισέ, παραδέχεται την ήττα του στις εκλογές.(BBC)

;Αθλητισμός
*Η Διεθνής Ολυμπιακή Επιτροπή (ΔΟΕ) επιβεβαιώνει ότι προτίθεται να τιμωρήσει αθλητές και αθλήτριες που θα υποστηρίξουν τα δικαιώματα των ΛΟΑΤ στη Ρωσία κατά τους Χειμερινούς Ολυμπιακούς Αγώνες του 2014. (''instinct'')

## 13 Αυγούστου
;Διεθνείς σχέσεις
* Αρχίζουν οι ισραηλινοπαλαιστινιακές συνομιλίες με την επέκταση των εβραϊκών οικισμών να αμαυρώνει τις συνομιλίες.(Reuters) 

;Τέχνες και κουλτούρα
*Ίχνη καταγράφονται για πρώτη φορά από την απομονωμένη και προηγουμένως άγνωστη φυλή Καβαχίβα στο βρόχινο δάσος του Αμαζονίου, στη Βραζιλία. (GloboNews)

## 14 Αυγούστου
;Πόλεμος και επιθέσεις
*Εκατοντάδες άτομα ανακοινώνονται ως θύματα νέων συγκρούσεων στο Κάιρο, όταν ο στρατός ανοίγει πυρ εναντίον διαδηλωτών που υποστηρίζουν τον έκπτωτο πρόεδρο, Μοχάμεντ Μόρσι. (''The Independent'') 
**Την παραίτησή του υποβάλλει ο αντιπρόεδρος, αρμόδιος για τις διεθνείς σχέσεις, Μοχάμεντ Ελ Μπαραντέι. (in.gr).

;Νόμος και έγκλημα
*Ο στρατιώτης Μπράντλεϊ Μάνινγκ ζητά συγνώμη για την πιο σοβαρή διαρροή απορρήτων εγγράφων στην ιστορία των ΗΠΑ.(Καθημερινή)

;Οικονομία
*Η Ευρωζώνη καταγράφει ξανά ανάπτυξη έπειτα από 18 μήνες ύφεσης, με ρυθμό ανάπτυξης 0,3% για τον Ιούνιο. (BBC)

;Καταστροφές και δυστυχήματα
*Παγιδεύονται κάτω από τη θάλασσα 18 ναύτες του Πολεμικού Ναυτικού της Ινδίας έπειτα από έκρηξη σε υποβρύχιο στο οποίο βρίσκονταν στο λιμάνι της Μουμπάι. (Fox News)
*Ο τυφώνας Ούτορ ενσκήπτει στο Χονγκ Κονγκ έπειτα από το θάνατο 6 ατόμων στο πέρασμά του από τις Φιλιππίνες. (''Straits Times'')

## 15 Αυγούστου
;Πόλεμος και επιθέσεις
*Ο αριθμός των νεκρών από τα χθεσινά επεισόδια στην Αίγυπτο ανήλθε σε 525, όπως ανακοινώνει το υπουργείο Υγείας. (Καθημερινή)
*Σε βομβιστική επίθεση που σημειώνεται στη Βηρυτό σκοτώνονται τουλάχιστον 20 άτομα και γύρω στα 200 άλλα τραυματίζονται. (Ελευθεροτυπία)

;Πολιτική
*Το Κοινοβούλιο του Ιράν εγκρίνει την κυβέρνηση του Χασάν Ρουχανί. Ωστόσο, 3 διορισμένοι υπουργοί δεν έλαβαν ψήφο εμπιστοσύνης, συμπεριλαμβανομένου του υπουργού Παιδείας Μοχάμαντ Άλι Νατζάφι. (Yahoo! News) (Reuters) 
*Ορκίζεται πρόεδρος της Παραγουάης ο Οράσιο Κάρτες. (San Fransisco Chronicle)

## 16 Αυγούστου
;Καταστροφές και δυστυχήματα
*Σεισμός μεγέθους 6,6 βαθμών της κλίμακας Ρίχτερ σημειώνεται κοντά στο Σέντον της Νέας Ζηλανδίας, προξενώντας μόνο μέτριες υλικές ζημίες.(Fairfax NZ)
* Από σύγκρουση πορθμείου με φορτηγό πλοίο και τη βύθισή του στο Σέμπου των Φιλιππίνων χάνουν τη ζωή τους τουλάχιστον 31 άνθρωποι και άλλοι 170 αγνοούνται. ((BBC))

;Τεχνολογία και επιστήμη
*Η διαβόητη Περιοχή 51 αναγνωρίζεται επίσημα από τις Ηνωμένες Πολιτείες. (CNN)

## 17 Αυγούστου
;Πόλεμος και επιθέσεις
**Ο Αιγύπτιος πρωθυπουργός Χαζέμ αλ Μπεμπλάουι προτείνει τη νόμιμη διάλυση της Μουσουλμανικής Αδελφότητας.(Reuters) 
*Σε συγκρούσεις ανάμεσα σε στρατιώτες του νιγηριανού στρατού και σε ισλαμιστές της Μπόκο Χαράμ σκοτώνονται 18 άτομα στη βορειοανατολική Νιγηρία.(Reuters) 

;Πολιτική
*Ο πρωθυπουργός της Τουρκίας Ρετζέπ Ταγίπ Ερντογάν αποκλείει κατηγορηματικά την πιθανότητα να δοθεί γενική αμνηστία στους Κούρδους αντάρτες. (Ελευθεροτυπία)

## 18 Αυγούστου
;Πόλεμος και επιθέσεις
*Φτάνουν στη Δαμασκό 20 επιθεωρητές από τα Ηνωμένα Έθνη, με αποστολή τη διερεύνηση των καταγγελιών για χρήση χημικών όπλων στον πόλεμο της Συρίας. (BBC)
*Δεκάδες υποστηρικτών της Αδελφότητας των Μουσουλμάνων σκοτώνονται σε φυλακή στη διάρκεια απόπειρας απόδρασης ενώ προσπαθούν να ξεφύγουν από την κράτηση της αστυνομίας. (Reuters) , (Al Jazeera)

;Νόμος και έγκλημα
*Ο δικηγόρος των 2 Νορβηγών που φυλακίστηκαν στο Κονγκό το 2009 αναφέρει ότι ένας από τους δύο δικηγόρους, ο Τιόστολφ Μόλαντ, βρέθηκε νεκρός στο κελί της φυλακής του. (''Business Week'') (NRK)

;Πολιτική
*Παραιτείται ο υπουργός Εσωτερικών της Λιβύης, Μοχάμεντ Χαλίφα αλ Σέιχ, σε ένδειξη διαμαρτυρίας για παρεμβάσεις στο έργο του. (Καθημερινή)
*Ο Μισέλ Ντζοτοντιά ορκίζεται επίσημα πρόεδρος της Κεντροαφρικανικής Δημοκρατίας.(Reuters) 

## 19 Αυγούστου
;Πόλεμος και επιθέσεις
*Τουλάχιστον 24 Αιγύπτιοι αστυνομικοί σκοτώνονται σε επίθεση κοντά στη Ράφα της Αιγύπτου στη Χερσόνησο του Σινά. (BBC), (Reuters) 

;Καταστροφές και δυστυχήματα
*Σε δυστύχημα με τρένο στην Ινδία σκοτώνονται τουλάχιστον 37 προσκυνητές και δεκάδες τραυματίζονται. (The Times of India), (BBC), (Reuters) 
*Τουλάχιστον 91 είναι οι νεκροί και 111 οι αγνοούμενοι έπειτα από καταρρακτώδεις βροχές που προκαλούν πλημμύρες στη βορειοανατολική και στη νότια Κίνα. (BBC)

;Νόμος και έγκλημα
*Με απόφαση του εισαγγελέα, απαλλάσσεται από τις κατηγορίες που τον βαραίνουν (για μία υπόθεση διαφθοράς) ο πρώην πρόεδρος της Αιγύπτου, Χόσνι Μουμπάρακ, η αποφυλάκιση του οποίου αναμένεται εντός διημέρου. (Ελευθεροτυπία)

;Πολιτική
*Ο πρόεδρος του Αφγανιστάν Χαμίντ Καρζάι απολύει το γενικό εισαγγελέα, Μοχάμεντ Ισάκ Αλόκο, μετά τη συνάντηση που είχε με διαπραγματευτές των Ταλιμπάν χωρίς την άδεια της κυβέρνησης στα Ηνωμένα Αραβικά Εμιράτα. (Reuters μέσω Yahoo)
*Στη Νέα Ζηλανδία γίνονται οι πρώτοι γάμοι ομοφυλοφίλων.(France 24)

## 20 Αυγούστου
;Πόλεμος και επιθέσεις
*Ρωσικές δυνάμεις της αστυνομίας σκοτώνουν 9 ύποπτους Ισλαμιστές μαχητές στο Βόρειο Καύκασο. (Reuters) 

;Ατυχήματα και καταστροφές
*Το ηφαίστειο Γουακαάρι/ Λευκό Νησί εκρήγνυται στον Όρμο της Αφθονίας στη Βόρεια Νήσο της Νέας Ζηλανδίας. (Radio New Zealand)

;Διεθνείς σχέσεις
*Ο Πρωθυπουργός της Τουρκίας Ταγίπ Ερντογάν κατηγορεί το Ισραήλ πως κρύβεται πίσω από την ανατροπή του Αιγύπτιου προέδρου Μοχάμεντ Μόρσι. (Τα Νέα)

;Νόμος και έγκλημα
*Δικαστήριο του Πακιστάν ζητά την παραπομπή σε δίκη του πρώην προέδρου Περβέζ Μουσάραφ για την ύποπτη εμπλοκή του στη δολοφονία της πρώην πρωθυπουργού Μπεναζίρ Μπούτο, το 2007. (''Washington Post'')
*Στο Κάιρο της Αιγύπτου, οι αρχές συλλαμβάνουν τον ηγέτη της Μουσουλμανικής Αδελφότητας Μοχάμεντ Μπαντίε. Τη θέση του στην ηγεσία της οργάνωσης αναλαμβάνει προσωρινά ο Μαχμούντ Εζάτ. (Το Βήμα)
*Αιγύπτιος καθηγητής νομικής υποβάλλει μήνυση κατά του παραιτηθέντος αντιπροέδρου της Αιγύπτου Μοχάμεντ Ελ Μπαραντέι κατηγορώντας τον ότι πρόδωσε την εμπιστοσύνη των οπαδών της αντιπολίτευσης. (ΣΚΑΪ)
*Σε δημοτικό σχολείο στη Τζόρτζια των ΗΠΑ σημειώνονται πυροβολισμοί, χωρίς να σημειωθεί κανένας τραυματισμός. Ένας 19χρονος συλλαμβάνεται από τις αρχές. (CNN)

;Πολιτική
*Η Γερμανίδα καγκελάριος Άνγκελα Μέρκελ πραγματοποιεί την πρώτη επίσκεψη Γερμανού ηγέτη στο στρατόπεδο συγκέντρωσης του Νταχάου, προκαλώντας αρνητικά σχόλια. (Ελευθεροτυπία)

;ΜΜΕ
*Σε ανακοίνωση του διεθνούς οργανισμού για την ασφάλεια των μέσων ενημέρωσης (INSI) αναφέρεται ότι κατά τους πρώτους 6 μήνες του 2013, πέθαναν 40 δημοσιογράφοι σε όλο τον κόσμο, την ώρα του καθήκοντος. (Καθημερινή)
*Ο διευθυντής της βρετανικής εφημερίδας The Guardian, Άλαν Ράσμπριτζερ, δηλώνει σε συνέντευξή του στο ραδιόφωνο του BBC πως ένα μήνα πριν οι αρχές της χώρας ανάγκασαν τους υπεύθυνους της εφημερίδας να καταστρέψουν σκληρούς δίσκους που περιείχαν υλικό από τις αποκαλύψεις του Έντουαρντ Σνόουντεν. (The Guardian)

## 21 Αυγούστου
;Πόλεμος και επιθέσεις
*Ακτιβιστές στη Συρία καταγγέλλουν τον κυβερνητικό στρατό για επιθέσεις με χημικό όπλο με απολογισμό περισσότερους από 600 νεκρούς στα περίχωρα της Δαμασκού. (The Guardian) (Today's Zaman)
*Ο στρατός στη Νιγηρία ανακοινώνει επίσημα το θάνατο του ηγέτη της οργάνωσης Μποκο Χαράμ, Αμπουμπακάρ Σεκάου, σε συμπλοκή με το στρατό. Ωστόσο η αναφορά του στρατού δεν επιβεβαιώνεται από άλλη πηγή και δεν είναι σίγουρο ότι ο Σεκάου είναι νεκρός. (The Globe and Mail)

;Καταστροφές και δυστυχήματα
*Από πτώση τουριστικού λεωφορείου σε χαράδρα κοντά στο ορεινό θέρετρο Τζεντίνγκ Χάιλαντς της Μαλαισίας, σκοτώνονται 37 άνθρωποι και άλλοι 16 τραυματίζονται.(Καθημερινή)

;Νόμος και έγκλημα
*Ο Μπράντλεϊ Μάνινγκ καταδικάζεται σε φυλάκιση 35 ετών για τη διαρροή απόρρητων στρατιωτικών και διπλωματικών εγγράφων στο WikiLeaks. (in.gr)
**Λίγο αργότερα, ο ίδιος αποκαλύπτει ότι σκοπεύει να υποβληθεί σε θεραπεία ορμονών και ζήτησε να αναγνωρίζεται ως γυναίκα. (Ελευθεροτυπία)
*Δικαστήριο στο Κάιρο αποφασίζει την αποφυλάκιση του πρώην προέδρου Χόσνι Μουμπάρακ. (Russia Today)

## 22 Αυγούστου

;Πολιτική
*Στη Συρία, στο πλαίσιο κυβερνητικού ανασχηματισμού διορίζονται νέοι υπουργοί στα υπουργεία Ανώτατης Εκπαίδευσης, Οικονομίας και Εξωτερικού Εμπορίου, Βιομηχανίας, Εσωτερικού Εμπορίου και Τουρισμού και ένας υπουργός άνευ χαρτοφυλακίου. (Καθημερινή, με πληροφορίες ΑΠΕ-ΜΠΕ)
*Πρόεδρος της Ζιμπάμπουε ορκίζεται για 6η πενταετή θητεία ο γηραιός Ρόμπερτ Μουγκάμπε.(Έθνος)
*Ο πρώην πρόεδρος της Αιγύπτου Χόσνι Μουμπάρακ μεταφέρεται σε στρατιωτικό νοσοκομείο μετά την αποφυλάκισή του από τις φυλακές Τόρα. (''Los Angeles Times'')

## 23 Αυγούστου
;Πόλεμος και επιθέσεις
*Τα Ηνωμένα Έθνη αναφέρουν ότι υπάρχουν 1 εκατ. παιδιά πρόσφυγες στη Συρία.(AP μέσω Fox News)
**Η συριακή κυβέρνηση εμποδίζει τους επιθεωρητές των Ηνωμένων Εθνών να επισκεφτούν το χώρο όπου σύμφωνα με αναφορές έγινε πολύνεκρη επίθεση με τη χρήση χημικών όπλων. (Reuters) 
*Από εκρήξεις έξω από μουσουλμανικούς ναούς στην Τρίπολη του Λιβάνου ανακοινώνεται ο θάνατος 50 και πλέον ανθρώπων. (Al-Jazeera)

;Νόμος και έγκλημα
*Ο πρώην ψυχίατρος του αμερικανικού στρατού, ταγματάρχης Νιντάλ Μαλίκ Χασάν κρίνεται ένοχος για κατά συρροή φόνους και πολλές απόπειρες δολοφονίας εκ προμελέτης, για την επίθεση του 2009 σε στρατιωτική βάση στο Φορτ Χουντ του Τέξας, με απολογισμό 13 νεκρούς. (CNN)
*Σε ισόβια κάθειρξη χωρίς αναστολή καταδικάζεται ο Αμερικανός στρατιώτης Ρόμπερτ Μπέιλς, επειδή σκότωσε 16 Αφγανούς πολίτες το Μάρτιο του 2012. (NBC News)

;Πολιτική και εκλογές
*Ο δήμαρχος του Σαν Ντιέγκο της Καλιφόρνια Μπομπ Φίλνερ ανακοινώνει ότι θα παραιτηθεί στις 30 Αυγούστου, καθώς κατηγορείται από 18 γυναίκες για σεξουαλική παρενόχληση. (''Los Angeles Times'')

## 24 Αυγούστου
;Πόλεμος και επιθέσεις
*Στη Συρία οι Γιατροί Χωρίς Σύνορα ανακοινώνουν ότι υπάρχουν 3.600 κρούσματα "νευροτοξικών συμπτωμάτων", με 355 θανάτους. (BBC)

;Δυστυχήματα και καταστροφές
* Στο Σουδάν ανακοινώνεται από τον Παγκόσμιο Οργανισμό Υγείας ότι οι πλημμύρες έχουν επηρεάσει 320.000 άτομα με τους νεκρούς να πλησιάζουν τους 50. (al Jazeera)

;Νόμος και έγκλημα
*Σε συμπλοκές που γίνονται στις φυλακές της Παλμασόλα στη Βολιβία σκοτώνονται 30 άνθρωποι στο Σάντα Κρους. (AP μέσω News24)

## 25 Αυγούστου
;Επιθέσεις και συγκρούσεις
*Η συριακή κυβέρνηση επιτρέπει στους επιθεωρητές των Ηνωμένων Εθνών να επισκεφτούν το χώρο όπου έλαβε χώρα ύποπτη επίθεση με χημικά όπλα στα περίχωρα της Δαμασκού. (BBC)
*Σε σειρά βομβιστικών επιθέσεων στο Ιράκ, σκοτώνονται 41 άνθρωποι. (BBC)

;Καταστροφές και δυστυχήματα
*Από εκτροχιασμό τρένου στο δήμο Ουιμανγκίλο του Μεξικού, σκοτώνονται 4 άτομα και άλλα 35 τραυματίζονται στην πολιτεία Ταμπάσκο. (Russia Today) (El Universal) 

## 26 Αυγούστου
;Πόλεμος και επιθέσεις
*Νέα αποταξινομημένα έγγραφα της CIA που έρχονται στο φως δείχνουν ότι ανώτατοι αξιωματούχοι της κυβέρνησης του Ρόναλντ Ρέιγκαν είχαν συμφωνήσει να δώσουν στο Ιράκ πληροφορίες για το πού βρίσκονταν τα στρατεύματα του Ιράν κατά τον Περσοϊρακινό Πόλεμο του 1980-88, παρότι γνώριζαν τις προθέσεις του Σαντάν Χουσεΐν να χρησιμοποιήσει χημικά όπλα. (Daily Mail) (New York)
*Ελεύθεροι σκοπευτές επιτίθενται εναντίον της ομάδας των Ηνωμένων Εθνών στη Συρία, χωρίς να υπάρξουν τραυματισμοί. Η ομάδα μετέβη εκεί για να ερευνήσουν τις καταγγελίες για τις πρόσφατες επιθέσεις με χημικά όπλα στην Γκάουτα. (CNN)
** Ο πρώην υπουργός Πληροφοριών Χαλάφ Μουφτάχ προειδοποιεί ότι αν γίνει επίθεση εναντίον της Συρίας, τότε η Δαμασκός θα απαντήσει με επίθεση εναντίον του Ισραήλ. (Times Of Israel)
*Ξεσπούν συγκρούσεις στη Δυτική Όχθη έπειτα από το θανάσιμο τραυματισμό 3 Παλαιστινίων από πυρά στη διάρκεια πρωινής επιδρομής σε παλαιστινιακό στρατόπεδο προσφύγων στην Καλάντια. (The Washington Post)

;Πολιτική και εκλογές
*Το Ανώτατο Δικαστήριο του Ιράκ καταργεί τους περιορισμούς στη θητεία των ανωτάτων κυβερνητικών αξιωματούχων, επιτρέποντας στον πρωθυπουργό Νουρί αλ Μαλίκι να διεκδικήσει και 3η θητεία το 2014.(Middle East Online) 

;Παιδεία
*Αποτυγχάνουν στις εξετάσεις τους όλοι οι 25.000 υποψήφιοι για το πανεπιστήμιο της Λιβερίας. (BBC News)

## 27 Αυγούστου
*Το ρωσικό υπουργείο Εξωτερικών προειδοποιεί ότι τυχόν επίθεση εναντίον της Συρίας θα μπορούσε να αποβεί "καταστροφική". (France 24)
**Η κυβέρνηση της Συρίας διά του υπουργού Εξωτερικών Γουαλίντ Μουαλέμ αρνείται ότι οι στρατιωτικές δυνάμεις της Συρίας χρησιμοποίησαν χημικά όπλα, ενώ οι ΗΠΑ και οι σύμμαχοί τους προετοιμάζονται για πιθανή επίθεση. (BBC) (NBC)
** Ο Γάλλος πρόεδρος Φρανσουά Ολλάντ αναφέρει ότι η χώρα του είναι "έτοιμη να τιμωρήσει" τη συριακή κυβέρνηση για τις χημικές επιθέσεις. (Fox News)

## 28 Αυγούστου
;Πόλεμος και επιθέσεις
*Εμφύλιος πόλεμος στη Συρία
**Η Μόσχα απομακρύνει τους υπηκόους της από τη Συρία. Την ίδια στιγμή, παρατηρητές των Ηνωμένων Εθνών επιστρέφουν στο χώρο όπου φέρεται να διαπράχθηκε επίθεση με χημικά όπλα. (The Times Of Israel)
**Η Ιορδανία δηλώνει ότι δεν θα επιτρέψει να χρησιμοποιηθεί το έδαφός της για επίθεση εναντίον της Συρίας. (Haaretz)
**Ο ειδικός απεσταλμένος των Ηνωμένων Εθνών στη Συρία Λαχντάρ Μπραχίμι δηλώνει ότι οποιαδήποτε στρατιωτική δράση εναντίον της Συρίας θα πρέπει να έχει πρώτα την έγκριση του Συμβουλίου Ασφαλείας των Ηνωμένων Εθνών. (Reuters)
*Στο Ιράκ, τουλάχιστον 51 άτομα σκοτώνονται και δεκάδες τραυματίζονται σε σειρά βομβιστικών επιθέσεων και εκρήξεων εντός και γύρω από τη Βαγδάτη.(Sky News)

;Νόμος και έγκλημα
*Ο πρώην ταγματάρχης του αμερικανικού στρατού και ψυχίατρος Νιντάλ Μαλίκ Χασάν καταδικάζεται σε θάνατο για την ομαδική δολοφονία 13 ανθρώπων και τον τραυματισμό άλλων 32 στο Φορτ Χουντ, το Νοέμβριο του 2009. Θα του δοθεί αυτόματα το δικαίωμα να ασκήσει έφεση και πιθανότατα θα καταδικαστεί σε ισόβια κάθειρξη χωρίς αναστολή. Για την σπάνια περίπτωση που θα εκτελεστεί η θανατική ποινή του θα χρειαστεί την έγκριση του προέδρου των ΗΠΑ. (CNN)

## 29 Αυγούστου
;Πόλεμος και επιθέσεις
*Απορρίπτεται από το Κοινοβούλιο του Ηνωμένου Βασιλείου η πρόταση της κυβέρνησης υπέρ της επέμβασης στη Συρία με διαφορά 13 ψήφων. (BBC)
**Ο Γάλλος πρόεδρος Φρανσουά Ολλάντ ακούγεται πιο επιφυλακτικός, καθώς τονίζει ότι "η πολιτική λύση θα ήταν προτιμότερη". (Reuters) 
**Η Ρωσία στέλνει 2 πολεμικά πλοία προς την ανατολική Μεσόγειο.(Reuters) 
**Ο Λίβανος και η Ιορδανία δηλώνουν ότι δεν θα παραχωρήσουν το έδαφός τους για τυχόν επιθέσεις. (Xinhua)

;Δυστυχήματα
*Σε δυστύχημα με λεωφορείο στην Κένυα σκοτώνονται 41 άνθρωποι και άλλοι 33 τραυματίζονται. (MSN Kenya)

;Υγεία
*Επιστήμονες στο Ινστιτούτο Μοριακής Βιοτεχνολογίας της Βιέννης και στην Μονάδα της Γενετικής του Ανθρώπου στο Εδιμβούργο κλωνοποιούν έναν ανθρώπινο μίνι εγκέφαλο, με τη χρήση βλαστοκυττάρων. (MSN)

;Νόμος και έγκλημα
*Ο Ντίνο Μπουτέρσε, γιος του προέδρου του Σουρινάμ, Ντέσι Μπουτέρσε, συλλαμβάνεται στον Παναμά και εκδίδεται στις ΗΠΑ., όπου καταζητείται για διακίνηση ναρκωτικών και όπλων. (Ημερησία)

;Πολιτική και εκλογές
*Στην κορύφωση της έντασης με αφορμή το συνταξιοδοτικό, μέλη της Ένωσης Πυροσβεστών στο Ηνωμένο Βασίλειο ψηφίζουν για πρώτη φορά από το 2002 να προβούν σε πανεθνική απεργία. (BBC)

## 30 Αυγούστου
;Πόλεμος και επιθέσεις
*Ο πρωθυπουργός της Βρετανίας Ντέιβιντ Κάμερον επιμένει ότι μια άμεσα απάντηση χρειάζεται στη Συρία σε απάντηση στην επίθεση με τη χρήση χημικών όπλων, παρότι η βρετανική στρατιωτική δράση έχει αποκλειστεί.(BBC)
**Ο Αμερικανός υπουργός Άμυνας Χέιτζελ δηλώνει ότι οι ΗΠΑ εξακολουθούν να οικοδομούν "διεθνή συνασπισμό",παρότι το Ηνωμένο Βασίλειο και η Γερμανία απέκλεισαν την ανάληψη δράσης. (Aljazeera)
**Ο Αμερικανός υπουργός Εξωτερικών Τζον Κέρι ανέφερε ότι συριακές κυβερνητικές δυνάμεις σκότωσαν 1.429 άτομα σε επίθεση με χημικά όπλα στην Γκάουτα της Δαμασκού που έγινε την περασμένη εβδομάδα. (BBC)

;Επιστήμη
*Επιστήμονες ανακαλύπτουν ένα φαράγγι μήκους 800 χλμ και βάθους ως και 800, σε μέρη κάτω από το στρώμα πάγου που καλύπτει τη Γροιλανδία. (BBC)

## 31 Αυγούστου
;Πόλεμος και επιθέσεις
*Εμφύλιος πόλεμος στη Συρία:
**Ο Αμερικανός πρόεδρος Μπαράκ Ομπάμα αναφέρει ότι είναι έτοιμος να διατάξει ένα περιορισμένο χτύπημα, όμως θα ζητήσει την έγκριση του Κογκρέσου. (CNN)
**Αποχωρούν από τη Δαμασκό οι επιθεωρητές του ΟΗΕ μετά την ολοκλήρωση της επιθεώρησης. (LA Times)

;Δυστυχήματα και καταστροφές
*Τουλάχιστον 15 άτομα χάνουν τη ζωή τους από τη διαρροή υγρής αμμωνίας σε εργοστάσιο κατασκευής ηλεκτρικών ψυγείων στη Σαγκάη. (AP via News24)

;Νόμος και έγκλημα
*Ένας έφηβος καταδικάζεται για συμμετοχή στον ομαδικό βιασμό μιας γυναίκας σε λεωφορείο που διαπράχθηκε τον περασμένο χρόνο. Ο νεαρός θα εκτίσει 3 χρόνια σε σωφρονιστήριο ανηλίκων.(BBC), (Reuters) 

 08